HR
L 314/14
Službeni list Europske unije
6.12.2022.
Za potrebe studija iz prvog podstavka Centar upotrebljava i druge relevantne podatke, primjerice podatke o okolišnim i socioekonomskim čimbenicima.
3.a Kako bi relevantnim nacionalnim tijelima pomogao u prikupljanju pouzdanih podataka, Centar može za provedbu terenskih istraživanja, prikupljanje i analizu podataka koristiti svoje resurse i referentne laboratorije.”; (c) stavak 4. zamjenjuje se sljedećim: „4.
Centar se savjetuje s Odborom za zdravstvenu sigurnost, Komisijom i drugim relevantnim tijelima ili agencijama Unije u pogledu planiranja i određivanja prioriteta istraživanja i studija u području javnog zdravlja, uzimajući u obzir mišljenje Savjetodavnog foruma.”; 8.
članak 7. zamjenjuje se sljedećim: „Članak 7.
Postupak davanja znanstvenih mišljenja 1.
Centar daje znanstvena mišljenja o pitanjima u okviru svoje misije:
(a) u svim slučajevima u kojima je zakonodavstvom Unije predviđeno savjetovanje s Centrom; (b) na zahtjev Europskog parlamenta ili države članice; (c) na zahtjev Komisije, Odbora za zdravstvenu sigurnost ili EMA-e; i (d) na vlastitu inicijativu. 2.
U zahtjevima za znanstveno mišljenje iz stavka 1. jasno se objašnjavaju znanstveno pitanje koje je potrebno obraditi i dotični interes Unije te im se prilažu dostatne popratne informacije o navedenom pitanju.
Prema potrebi, ako su znanstvena mišljenja usmjerena na određenu državu članicu, dotična država članica ima mogućnost doprinijeti stručnim znanjem. 3.
Centar osigurava da ima sposobnost predviđanja i brzog reagiranja kako bi dao znanstvena mišljenja u uzajamno dogovorenom roku.
Znanstvena mišljenja Centra dostupna su oblikovateljima politika i oni ih mogu upotrebljavati. 4.
Ako se o istom pitanju podnesu različiti zahtjevi ili ako zahtjev nije u skladu sa stavkom 2., Centar može odbiti dati znanstveno mišljenje ili predložiti izmjene tog zahtjeva uz savjetovanje s institucijom, odborom, agencijom ili državom članicom koja je podnijela zahtjev.
Ako je zahtjev odbijen, Centar instituciji, odboru, agenciji ili državi članici koja je podnijela zahtjev dostavlja razloge odbijanja. 5.
Ako je Centar već donio znanstveno mišljenje o konkretnom pitanju obuhvaćenom zahtjevom i zaključi da nema znanstvenih elemenata koji opravdavaju ponovno razmatranje pitanja, informacije u prilog tom zaključku dostavljaju se instituciji, odboru, agenciji ili državi članici koja je podnijela zahtjev. 6.
Internim pravilima Centra pobliže se određuju uvjeti u pogledu oblika, popratnih objašnjenja i pravila o transparentnosti za objavljivanje znanstvenog mišljenja.”; 9.
članak 8. zamjenjuje se sljedećim: „Članak 8.
Upravljanje sustavom ranog upozoravanja i odgovora 1.
Centar podupire Komisiju i pomaže joj upravljanjem EWRS-om u skladu s člankom 18.
Uredbe (EU) 2022/2371 i osiguravanjem, zajedno s državama članicama, kapaciteta za koordiniran i pravodoban odgovor na prijetnje zdravlju.
2.
Centar:
(a) analizira sadržaj poruka koje je primio putem EWRS-a; (b) pruža informacije, stručno znanje, savjete, osposobljavanje i procjene rizika državama članicama i Komisiji; i (c) osigurava učinkovitu i djelotvornu povezanost EWRS-a s drugim sustavima Unije za uzbunjivanje.